RAZVOJNA AGENCIJA TINTL

A.G. MATOŠA 2

32249 TOVARNIK

Predsjednik Upravnog vijeća

KLASA: 007-01/25-01/01

URBROJ: 2196-28-1-25-02

Tovarnik, 08. travnja 2025. godine

**ZAPISNIK**

**SA 28. SJEDNICE UPRAVNOG VIJEĆA RA TINTL**

U Tovarniku, 08. travnja 2025. godine

S početkom u 08:00 sati

Nazočni: Ivana Tomaš, Zoran Palijan, Ivan Džunja

Ostali nazočni na sjednici:

1. Lucija Jurić, djelatnica Razvojne agencije TINTL

Nakon pozdrava i kratke uvodne riječi, jednoglasno je usvojen predloženi Dnevni red s točkama:

1. Usvajanje Zapisnika s 27. sjednice Upravnog vijeća Razvojne agencije TINTL,
2. Usvajanje novog Statuta RA TINTL,
3. Razno.

Točka 1: Usvajanje Zapisnika s 27. sjednice Upravnog vijeća Razvojne agencije TINTL.

Sjednicu je otvorio predsjednik Upravnog vijeća Zoran Palijan te otvara prvu točku dnevnog reda: Usvajanje Zapisnika s 27. sjednice Upravnog vijeća Razvojne agencije TINTL.

Na raspravu je dan prijedlog zapisnika s 27. sjednice Upravnog vijeća razvojne agencije TINTL. Rasprave nije bilo te je zapisnik 27. sjednice Upravnog vijeća Razvojne agencije TINTL jednoglasno usvojen.

Točka 2: Usvajanje novog Statuta RA TINTL.

Predsjednik Upravnog vijeća Zoran Palijan otvara drugu točku dnevnog reda. S obzirom na to da ravnatelj Razvojne agencije TINTL nije mogao nazočiti sjednici, prisutnima se u ime Agencije obratila djelatnica Lucija Jurić, a vezano uz predmetnu točku i usvajanje novog Statuta RA TINTL.

Lucija Jurić izvijestila je kako su sve jedinice lokalne samouprave koje su osnivači RA TINTL, dostavile Odluke o davanju prethodne suglasnosti za ulazak Općine Tordinci u vlasničku strukturu Razvojne agencije TINTL, kao što su dostavile i Odluke o davanju prethodne suglasnosti na nacrt Statuta RA TINTL.

Time su ispunjeni svi preduvjeti potrebni za donošenje Odluke o usvajanju novog Statuta. Istaknuto je kako je prethodno usvojeni nacrt Statuta dostavljen svim članovima zajedno s pozivom.

Predsjednik Upravnog vijeća je otvorio raspravu. Rasprave nije bilo. Novi statut Razvojne agencije TINTL je usvojen jednoglasno.

Točka 3: Razno.

Predsjednik Upravnog vijeća otvara zadnju točku dnevnog reda. Pod predmetnom točkom nije bilo pitanja, niti prijedloga, te je predsjednik Upravnog vijeća pozdravio sve nazočne, zahvalio im se na dolasku te zaključio 28. sjednicu Upravnog vijeća Razvojne agencije TINTL.

Sastanak Upravnog vijeća je završio u 09:00 sati.

|  |  |
| --- | --- |
| Zapisnik je sastavila:  \_\_\_\_\_\_\_\_\_\_\_\_\_\_\_\_\_\_\_\_\_\_  Lucija Jurić,  Razvojna  Agencija TINTL | Zapisnik ovjerava:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Zoran Palijan,  Predsjednik Upravnog vijeća Razvojne Agencije TINTL |